ai4bharat/Pralekha huggingface dataset:
ఆర్థిక మంత్రిత్వ శాఖ
డిఆర్ఐ వ్యవస్థాపక దినోత్సవ వేడుకలను ప్రారంభించిన కేంద్ర మంత్రి శ్రీమతి నిర్మల సీతారామన్
సెంట్రల్ బోర్డ్ ఆఫ్ ఇన్డైరెక్ట్ టాక్సెస్ అండ్ కస్టమ్స్  ఆధ్వర్యంలో పనిచేస్తున్న అపెక్స్ యాంటీ స్మగ్లింగ్ ఇంటెలిజెన్స్, ఇన్వెస్టిగేషన్ ఏజెన్సీ డైరెక్టరేట్ ఆఫ్ రెవెన్యూ ఇంటెలిజెన్స్  ఈరోజు 64వ వ్యవస్థాపక దినోత్సవాన్ని జరుపుకుంది.
న్యూఢిల్లీలోని అంబేద్కర్ ఇంటర్నేషనల్ సెంటర్లో ఈ ఉత్సవాలను కేంద్ర ఆర్థిక, కార్పొరేట్ వ్యవహారాల మంత్రి నిర్మలా సీతారామన్ ప్రారంభించారు. కేంద్ర ఆర్థిక శాఖ సహాయ మంత్రి శ్రీ పంకజ్ చౌదరి, రెవెన్యూ కార్యదర్శి శ్రీ తరుణ్ బజాజ్, సీబీఐసి చైర్మన్ శ్రీ వివేక్ జోహ్రీ, సభ్యుడు ,సీబీఐసి శ్రీ బాలేష్ కుమార్, డైరెక్టర్ జనరల్, డిఆర్ఐ శ్రీ అలోక్ తివారీస సమక్షంలో ఈ ప్రారంభోత్సవ కార్యక్రమం జరిగింది.
ముఖ్యంగా మహమ్మారి సమయంలో వారి పనితీరు మరియు ప్రశంసనీయమైన సేవకు డిఆర్ఐ, దాని అధికారులను శ్రీమతి నిర్మలా సీతారామన్ అభినందించారు. ప్రమాదాలు ఎదురవుతాయని తెలిసినప్పటికీ సాహసోపేతంగా వ్యవహరించిన దాదాపు 800 మంది డిఆర్ఐ బలాన్ని ఆర్థిక మంత్రి ప్రశంసించారు. మహమ్మారి సమయంలో ప్రాణాలు కోల్పోయిన అధికారులు, సిబ్బందికి ఆమె ప్రగాఢ సంతాపాన్ని వ్యక్తం చేశారు.
అధికారులు తక్కువ ప్రొఫైల్ను కలిగి ఉండవచ్చని, అయితే వారు ముందు వరుస రక్షణ దళాల వలె వ్యవహరిస్తున్నారని, దేశ ఆర్థిక సరిహద్దులను రక్షించడంలో అద్భుతమైన పని చేస్తున్నారని ఆర్థిక మంత్రి పేర్కొన్నారు. ఇటీవల డీఆర్ఐ వెలికితీసిన భారీ మొత్తంలో మాదక ద్రవ్యాలు, బంగారం, ఎర్రచందనం, ఏనుగు దంతాలు, సిగరెట్లు తదితరాల అక్రమ రవాణా ప్రయత్నాలను ఆర్థిక మంత్రి అభినందించారు. స్మగ్లింగ్పై ఈ దుందుడుకు ప్రయత్నాలను మొగ్గలోనే తుంచివేసేలా ఇటువంటి ఎన్ఫోర్స్మెంట్ చర్యల ద్వారా సందేశం ఉండాలని శ్రీమతి సీతారామన్ అన్నారు.
దేశ సరిహద్దులను మరింత సమర్ధవంతంగా పరిరక్షించడంలో చట్ట అమలు మరియు గూఢచార సేకరణ ఏజెన్సీల మధ్య మెరుగైన సమన్వయం మరియు చర్య తీసుకోగల ఇంటెలిజెన్స్ను పంచుకోవడం ముఖ్యమని ఆర్థిక మంత్రి పేర్కొన్నారు. డ్యూయల్ యూజ్ టెక్నాలజీ వస్తువులను అడ్డుకోవడంతో పాటు విషపూరిత వ్యర్థాలను మన దేశంలోకి డంపింగ్ చేయడాన్ని నిరోధించడంపై దృష్టి పెట్టాలని శ్రీమతి సీతారామన్ డిఆర్ఐ ని కోరారు. కేంద్ర ఆర్థిక శాఖ సహాయ మంత్రి కూడా ఈ కార్యక్రమంలో పాల్గొన్నారు. స్మగ్లర్లు మరియు ఆర్థిక నేరగాళ్లపై వారి చర్య ద్వారా ప్రశంసలు తెచ్చిపెట్టిన డిఆర్ఐ అధికారుల కృషిని ప్రశంసించారు మరియు దేశ నిర్మాణంలో మరియు దేశ ఆర్థిక సరిహద్దులను రక్షించడంలో నిర్వహించిన పాత్రను ప్రశంసించారు.
ప్రపంచ కస్టమ్స్ ఆర్గనైజేషన్, ఇంటర్పోల్, యుఎన్ ఆఫీస్ ఆన్ డ్రగ్స్ అండ్ క్రైమ్, రీజినల్ ఇంటెలిజెన్స్ లైసన్ ఆఫీస్-ఏషియా పసిఫిక్ ఆఫీస్ - భాగస్వామ్య కస్టమ్స్ సంస్థలు మరియు ఇంటర్నేషనల్ ఏజెన్సీలతో ప్రభావవంతంగా పాల్గొనడం కోసం వ్యవస్థాపక దినోత్సవ వేడుకలను అనుసరించి 7వ ప్రాంతీయ కస్టమ్స్ ఎన్ఫోర్స్మెంట్ మీటింగ్ కూడా జరిగింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 147.72 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.97 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,47,72,11,135
|
|
అందుబాటులోని నిల్వలు
|
|
17,97,34,311
147.72 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 17.97 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
సమాచార, ప్రసార మంత్రిత్వ శాఖ
అమర్నాథ్జీ యాత్ర -2022 ప్రచారానికి సంబంధించి సమావేశం ఏర్పాటు చేసిన ఐ అండ్ బీ మంత్రిత్వ శాఖ కార్యదర్శి
30 జూన్, 2022 నుంచి 11 ఆగస్టు, 2022 వరకు జరప తలపెట్టిన శ్రీ అమర్నాథ్జీ యాత్ర విస్తృత ప్రచారం కోసం రేపు శ్రీనగర్లో భారత ప్రభుత్వ సమాచార & ప్రసార మంత్రిత్వ శాఖ కార్యదర్శి శ్రీ అపూర్వ చంద్ర ఒక సమావేశాన్ని ఏర్పాటు చేయనున్నారు. కేంద్ర సమాచార & ప్రసార మంత్రిత్వ శాఖ కార్యదర్శితో పాటు జమ్మూ & కాశ్మీర్ ప్రభుత్వ ప్రధాన కార్యదర్శి శ్రీ అరుణ్ కుమార్ మెహతా, శ్రీ అమర్నాథ్జీ పుణ్య క్షేత్రం బోర్డు సీఈఓ నితీశ్వర్ కుమార్, జే&కే ప్రభుత్వ ప్రిన్సిపల్ సెక్రటరీ శ్రీ రోహిత్ కన్సాల్,
కేంద్ర ప్రభుత్వ సీనియర్ అధికారులు - ఐ&బీ మంత్రిత్వ శాఖ సంయుక్త కార్యదర్శి, శ్రీ విక్రమ్ సహాయ్, ప్రిన్సిపల్ డైరెక్టర్ జనరల్ , ఆల్ ఇండియా రేడియో శ్రీ ఎన్వీ రెడ్డి, డైరెక్టర్ జనరల్, దూరదర్శన్, శ్రీ మయాంక్ అగర్వాల్, శ్రీనగర్, ప్రెస్ ఇన్ఫర్మేషన్ బ్యూరో అడిషనల్ డైరెక్టర్ జనరల్ శ్రీ రాజిందర్ చౌదరి, ఇతర సీనియర్ అధికారులతో పాటు పలువరు ఇతరులు ఈ సమావేశానికి హాజరుకానున్నారు. ఈ సంవత్సరం అమరనాథ్ యాత్రకు సంబంధించిన సమగ్ర సమాచారాన్ని విస్తరించేందుకు చర్చలు నిర్వహించబడతాయి, ఇది రాబోయే యాత్రీకులకు ఉపయోగపడుతుంది. ఐ&బీ మంత్రిత్వ శాఖలోని గల వివిధ మీడియా యూనిట్లు జే&కే పరిపాలనా వ్యవస్థలతో కలిసి తీర్థయాత్ర వ్యవధిలో ప్రచార కార్యకలాపాలకు రూపకల్పన చేస్తాయి. ఐ&బీ మంత్రిత్వ శాఖ సీనియర్ అధికారులు దీనికి సంబంధించి జే&కే కేంద్రపాలిత ప్రాంతాన్ని ఇప్పటికే సందర్శిస్తున్నారు.
రసాయనాలు, ఎరువుల మంత్రిత్వ శాఖ
ఫార్మస్యూటికల్ రంగం లో సహకారం అంశం పై భారతదేశానికి మరియు ఉజ్బెకిస్తాన్ కు మధ్య ఎంఒయు కు ఆమోదం తెలిపిన మంత్రివర్గం
ఫార్మస్యూటికల్ ప్రోడక్టుల కు సంబంధించిన వ్యాపారం, పరిశ్రమ మరియు పరిశోధన మరియు అభివృద్ధి రంగాల లో సహకారాన్ని పెంచుకోవడానికి భారతదేశం మరియు ఉజ్బెకిస్తాన్ ల మధ్య ఒక అవగాహన పూర్వక ఒప్పంద పత్రం  పై సంతకాల కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం అమోదం తెలిపింది. ఈ ఎంఒయు పై ఉజ్బెకిస్తాన్ అధ్యక్షులు 2018 సంవత్సరం అక్టోబరు 1వ తేదీ నాడు భారతదేశాన్ని సందర్శించేందుకు వచ్చే సమయం లో సంతకాలు జరుగనున్నాయి.
ఉభయ దేశాల లో ఫార్మాస్యూటికల్ పరిశ్రమ వృద్ధి కి ఉన్న ప్రాముఖ్యాన్ని మరియు ఫార్మాస్యూటికల్ రంగం లో వ్యాపారం, ఉత్పత్తి, పరిశోధన మరియు అభివృద్ధి అంశాల లో పరస్పర సహకారానికి ఉన్న ప్రాముఖ్యాన్ని దృష్టి లో పెట్టుకొని ద్వైపాక్షిక సహకారానికి ఒక రూపాత్మక యంత్రాంగాన్ని ఏర్పాటు చేసుకోవాలని ఇరు దేశాల ప్రభుత్వాలు ప్రయత్నిస్తూ వస్తున్నాయి. ఈ ఎంఒయు రెండు దేశాల లోను విభిన్న చికిత్సాత్మక విభాగాల లో యాక్టివ్ ఫార్మాస్యూటికల్ ఇన్ గ్రీడియంట్స్  సహా మందుల ఉత్పత్తి కి గల అవకాశాలను అన్వేషిస్తుంది. అంతేకాకుండా, ఎపిఐ స్ సహా ఫార్మాస్యూటికల్ ప్రోడక్టుల ఎగుమతి మరియు దిగుమతి సంబంధిత న్యాయపరమైన ఆవశ్యకతలు, నియంత్రణ పరమైన ఆవశ్యకతలు, వ్యాపారం మరియు రిజిస్ట్రేషన్ ప్రక్రియల తాలూకు సమాచారాన్ని ఇచ్చి పుచ్చుకోవడానికి కూడా ఈ ఎంఒయు మార్గాన్ని సుగమం చేస్తుంది.
(
రసాయనాలు, ఎరువుల మంత్రిత్వ శాఖ
రాయితీ ధరలకే రైతులకు ఎరువులు లభించేలా తీసుకున్న చర్యలు
డి-అమ్మోనియం ఫాస్ఫేట్ , మురియేట్ ఆఫ్ పొటాష్ , సింగిల్ సూపర్ ఫాస్ఫేట్  సహా యూరియా, 22 గ్రేడ్ల ఫాస్ఫాటిక్&పొటాసిక్  ఎరువులను, వాటి తయారీదారులు లేదా దిగుమతిదారుల ద్వారా రాయితీ ధరలకే రైతులకు అందేలా కేంద్ర ప్రభుత్వం చర్యలు తీసుకుంది. పీ&కే ఎరువులపై రాయితీని గత నెల 1వ తేదీ నుంచి ఎన్బీఎస్ పథకం ద్వారా పర్యవేక్షిస్తోంది.
రైతు మిత్ర విధానానికి అనుగుణంగా, రైతులు ఖర్చు చేయగలిగిన ధరలకే పీ&కే ఎరువులను అందించడానికి కేంద్ర ప్రభుత్వం కట్టుబడి ఉంది. ఈ రాయితీని ఆయా సంస్థలకు 'పోషక ఆధారిత రాయితీ ధరల' ప్రకారం కేంద్రం విడుదల చేస్తుంది. దీనివల్ల ఆయా సంస్థలు ఎరువులను రాయితీ ధరలకే రైతులకు అందుబాటులో ఉంచుతాయి.
డీఏపీ, ఇతర పీ&కే ఎరువుల తయారీకి అవసమైన ముడి పదార్థాల అంతర్జాతీయ ధరలు గత కొన్ని నెలల్లో భారీగా పెరిగాయి. తయారైన డీఏపీ వంటివాటి ధరలు కూడా అంతర్జాతీయ మార్కెట్లో ఆ ప్రకారమే పెరిగాయి. ముడి పదార్థాల్లో భారీ పెరుగుదల ఉన్నప్పటికీ, భారతదేశంలో డీఏపీ ధరలను ఆయా సంస్థలు గత నెల వరకు పెంచలేదు. అయితే, ప్రస్తుతం కొన్ని కంపెనీలు డీఏపీ ధరలు పెంచాయి.
ఈ మొత్తం పరిస్థితి గురించి కేంద్ర ప్రభుత్వానికి తెలుసు. దీనిని ఉన్నత స్థాయిలో పరిశీలిస్తోంది. ధరల పెరుగుదలతో ఏర్పడిన రైతుల ఆందోళనల పట్ల ప్రభుత్వం కనికరంతో వ్యవహరిస్తోంది. ఈ పరిస్థితిని చక్కదిద్దడానికి చర్యలు తీసుకుంటోంది. తద్వారా, డీఏపీ సహా పీ&కే ఎరువుల ధరల పెరుగుదల ప్రభావాల నుంచి రైతు సమాజాన్ని కాపాడుతోంది.
మొదటి అడుగుగా, మార్కెట్లో ఈ ఎరువుల లభ్యత తగినంత ఉండేలా అన్ని ఎరువుల సంస్థలను కేంద్రం ఆదేశించింది. దేశంలో ఎరువుల లభ్యతను నిత్యం పర్యవేక్షిస్తోంది.
పాత సరుకును పాత ధరలకే అమ్మాలని ఇప్పటికే అన్ని ఎరువుల సంస్థలకు కేంద్ర ప్రభుత్వం సూచించింది. దీనికి అదనంగా, రైతులకు మద్దతుగా నిలిచి, వారిపై ఆర్థిక భారాన్ని తగ్గించేందుకు; పీ&కే ఎరువులు, డీఏపీ ముడి పదార్థాల అంతర్జాతీయ ధరల పెరుగుదల ప్రభావాన్ని తగ్గించడానికి రాయితీ ధరలను కేంద్ర ప్రభుత్వం పరిశీలిస్తోంది.
ప్రస్తుత కొవిడ్ కష్టకాలంలోనూ, రైతుల ప్రయోజనాల రక్షణకు అవసరమైన అన్ని చర్యలను కేంద్ర ప్రభుత్వం తీసుకుంటోంది.
మంత్రిమండలి
విజ్ఞాన శాస్త్రం, సాంకేతిక విజ్ఞానం మరియు నూతన ఆవిష్కరణల రంగంలో సహకారం అనే అంశం పై భారతదేశం, డెన్మార్క్ ల మధ్య కుదిరిన ఒప్పందాన్ని గురించి మంత్రివర్గం దృష్టి కి తీసుకు రావడమైంది
విజ్ఞాన శాస్త్రం, సాంకేతిక విజ్ఞానం మరియు నూతన ఆవిష్కరణల రంగంలో సహకారం అనే అంశం పై భారతదేశం, డెన్మార్క్ ల మధ్య కుదిరిన ఒప్పందాన్ని గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది.
భారతదేశం మరియు డెన్మార్క్ ల మధ్య విజ్ఞాన శాస్త్రం మరియు సాంకేతిక విజ్ఞాన సంబంధాలలో ఒక చరిత్రాత్మకమైన మైలు రాయిని విజ్ఞాన శాస్త్రం, సాంకేతిక విజ్ఞానం మరియు నూతన ఆవిష్కరణల రంగంలో సహకారం అనే అంశం పై ఇరు పక్షాల మధ్య ఒక ఒప్పందం పై 2018 మే నెల 22వ తేదీన సంతకాలు చేయడం ద్వారా అందుకోవడమైంది.
ప్రయోజనాలు:
ఇది ద్వైపాక్షిక సంబంధాలలో ఒక కొత్త అధ్యాయాన్ని లిఖిస్తుంది. విజ్ఞాన శాస్త్రం, సాంకేతిక విజ్ఞానం మరియు నూతన ఆవిష్కరణల రంగాలలో రెండు దేశాల ప్రయోజనాల యొక్క మేలు కలయిక ద్వారా పరస్పర బలాలకు ఒక నూతనోత్తేజం లభించనుంది. ఈ మూడు రంగాల లోను ఉమ్మడి ప్రయోజనాలను పొందేందుకు గాను భారతదేశం మరియు డెన్మార్క్ ల మధ్య సహకారాన్ని ప్రోత్సహించడం, అభివృద్ధి చేయడంతో పాటు సమన్వయాన్ని ఏర్పరచడం కూడా ఈ ఒప్పందం యొక్క ధ్యేయం. ఇందులో పాలుపంచుకొనే వారిలో భారతదేశం మరియు డెన్మార్క్ లకు చెందిన విజ్ఞాన శాస్త్ర సంస్థలు, విద్యారంగ నిపుణులు, పరిశోధన మరియు అభివృద్ధి  లేబొరేటరీ లు, ఇంకా కంపెనీ లు ఉంటాయి. తక్షణ సమన్వయానికి అవకాశం ఉన్న రంగాలుగా నవీకరణ యోగ్య శక్తి, జలం, మెటీరియల్ సైన్స్, తక్కువ ఖర్చుతో కూడిన ఆరోగ్య సంరక్షణ సేవలు, సింథెటిక్ బయోలజి, ఇంకా నీలి ఆర్థిక వ్యవస్థ లను గుర్తించడమైంది.
(
మంత్రిమండలి
ఎలక్ట్రానిక్స్, ఇంకా సమాచార సాంకేతిక విజ్ఞానం రంగంలో ద్వైపాక్షిక సహకారాన్ని పెంపొందింపచేయడంలో భారతదేశానికి మరియు అంగోలా కు మధ్య ఎమ్ఒయు ను మంత్రివర్గం దృష్టి కి తీసుకురావడమైంది
ఎలక్ట్రానిక్స్, ఇంకా సమాచార సాంకేతిక విజ్ఞానం రంగంలో ద్వైపాక్షిక సహకారాన్ని పెంపొందింపచేయడంలో భారతదేశానికి మరియు అంగోలా కు మధ్య అవగాహనపూర్వక ఒప్పందాన్ని  గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకువచ్చారు.
ఈ ఎమ్ఒయు ఇ-గవర్నెన్స్, సమాచార సాంకేతిక విజ్ఞాన సంబంధ విద్య కు అవసరమైన మానవ వనరుల వికాసం, సమాచార భద్రత, ఎలక్ట్రానిక్స్ హార్డ్ వేర్ తయారీ, ఐటి ఎంబెడెడ్ సాఫ్ట్ వేర్ ఇండస్ట్రీ, టెలిమెడిసిన్ తదితర రంగాలలో సన్నిహిత సహకారాన్ని పెంపొందింపచేయడానికి ఉద్దేశించినటువంటిది.
రక్షణ మంత్రిత్వ శాఖ
ఉమ్మడి సముద్ర విన్యాసం పశ్చిమ్ లెహర్ ను నిర్వహించిన వెస్టర్న్ నావల్ కమాండ్
పశ్చిమ తీరంలో భారత నావికాదళం నిర్వహించిన ఉమ్మడి సముద్ర విన్యాసాలు పశ్చిమ్ లెహర్  25 జనవరి 2022న ముగిసాయి.
వెస్టర్న్ నేషనల్ కమాండ్ కార్యాచరణ ప్రణాళికలను ధృవీకరించడం, భారత నావికాదళం, వైమానిక దళం , భారతీయ సైన్యం, కోస్ట్ గార్డ్ల మధ్య అంతర్ సేవల సమన్విత చర్యలను పెంపొందించే లక్ష్యంతో 20 రోజులపాటు ఈ విన్యాసాలు నిర్వహించారు.
ఎఫ్ఒసి-ఐఎన్-సి, వెస్టర్న్ నేషనల్ కమాండ్ ఆధ్వర్యంలో ఈ విన్యాసం జరిగింది.
ఈ అంతః వేదిక విన్యాసంలో, భారత నావికాదళానికి చెందిన 40కిపైగా నౌకలు, జలంతర్జాముల సమీకరణ, భాగస్వామ్యం ఉన్నాయి.
ఇందుకు అదనంగా, ఐఎఎఫ్ ఎస్యు 30 ఎంకెఐ& జాగ్వార్ మారిటైమ్ స్ట్రైక్ ఎయిర్ క్రాఫ్ట్, ఫ్లైట్ రీఫ్యూయెలింగ్ ఎయిర్క్రాఫ్ట్, ఎడబ్ల్యుఎసిలను భారతీయ నావికాదళ సముద్ర గస్తీ విమానం పి8ఐ, డోర్నియర్స్ను, ఐఎల్ 38 ఎస్డి, మానవ రహిత సీరియల్ వ్యవస్థలను, ఎంఐజి 39కె స్ట్రైక్ ఎయిర్క్రాఫ్ట్ లను మోహరించింది. ఈ విన్యాసాల కోసం భారతీయ సైన్యానికి చెందిన ఎయిర్ డిఫెన్స్ బ్యాటరీలు సహా వివిధ పరికరాలను మోహరించింది. దీర్ఘకాలిక విరామం తర్వాత, కోస్ట్ గార్డ్కు చెందిన అనేక ఒపివిలు, ఎప్పివిలు, ఎయిర్ కుషన్ వెస్సల్స్ కూడా పశ్చిమ లెహర్ విన్యాసంలో పాలుపంచుకున్నాయి.
వాస్తవిక వ్యూహాత్మక దృష్టాంతంలో వివిధ రకాల ఆయుధాల కాల్పులు, వివిధ పరిస్థితుల కింద కార్యాచరణ మిషన్లు, విధుల ధ్రువీకరణతో పాటు, విన్యాసాల సందర్భంగా నిర్వహించారు.
సమకాలీన సముద్రతీర సవాళ్ళకు స్పందించడంలో, కమాండ్ బాధ్యత వహించే ప్రాంతాలలో వాస్తవిక పరిస్థితులలో కలిసి పని చేయడానికి ఈ వ్యాయామం అన్ని భాగస్వామ్య దళాలకు అవకాశాన్ని ఈ విన్యాసం కల్పించింది.
గ్రామీణాభివృద్ధి మంత్రిత్వ శాఖ
జిల్లా స్థాయిలో 75 అమృత్ సరోవర్  నిర్మాణ లక్ష్యాన్ని చేరుకోని పశ్చిమ బెంగాల్, పంజాబ్, తెలంగాణ, కేరళ, తమిళనాడు, హర్యానా, బీహార్ మరియు రాజస్థాన్లోని కొన్ని జిల్లాలు
66,278 అమృత్ సరోవర్ నిర్మాణం / పునరుద్ధరణ
మిషన్ అమృత్ సరోవర్ పథకం కింద ప్రతి జిల్లాలో కనీసం 75 చెరువులు నిర్మించాలన్న లక్ష్యాన్ని చేరుకోవడానికి రాష్ట్ర ప్రభుత్వాలు కృషి చేస్తున్నాయి.
పశ్చిమ బెంగాల్, పంజాబ్, తెలంగాణ, కేరళ, తమిళనాడు, హర్యానా, బీహార్,రాజస్థాన్ రాష్ట్రాల్లో కొన్ని జిల్లాలు లక్ష్య సాధనలో వెనుకబడి ఉన్నాయి. ఈ జిల్లాలు 75 చెరువుల లక్ష్యాన్ని ఇంకా చేరుకోలేదు.
మిషన్ అమృత్ సరోవర్ పథకం కింద 1,12,277 చెరువులను ప్రభుత్వం గుర్తించింది. వీటిలో 81,425 చెరువుల నిర్మాణం పని ప్రారంభమైంది. 66,278 చెరువుల నిర్మాణం /పునరుజ్జీవం కార్యక్రమాలు పూర్తి అయ్యాయి.
నేపథ్యం:
ప్రతి జిల్లాలో కనీసం 75 అమృత్ సరోవర్లను  నిర్మాణం /పునరుద్ధరణ ద్వారా స్థిరమైన నీటి వనరులను అందించడం లక్ష్యంగా మిషన్ అమృత్ సరోవర్ పథకం అమలు జరుగుతోంది. మిషన్ అమృత్ సరోవర్ను ప్రధానమంత్రి శ్రీ నరేంద్ర మోదీ 2022 ఏప్రిల్ 24 న ప్రారంభించారు. మార్గదర్శకాలకు అనుగుణంగా మిషన్ అమృత్ సరోవర్ పథకం జాతీయ స్థాయి లక్ష్యాన్ని సాధించింది. మిషన్ అమృత్ సరోవర్ పథకం కింద జాతీయ స్థాయిలో 50,000 చెరువుల నిర్మాణం/పునరుద్ధరణ జరిగింది.
మొత్తం ప్రభుత్వ విధానంతో మిషన్ అమృత్ సరోవర్ పథకం అమలు జరుగుతోంది. పథకం అమలులో 8 కేంద్ర మంత్రిత్వ శాఖలు/విభాగాలు పాల్గొంటున్నాయి. గ్రామీణాభివృద్ధి శాఖ, భూ వనరుల శాఖ, తాగునీరు మరియు పారిశుద్ధ్య శాఖ, జలవనరుల శాఖ, పంచాయతీరాజ్ మంత్రిత్వ శాఖ, అటవీ మంత్రిత్వ శాఖ , పర్యావరణం మరియు వాతావరణ మార్పు, రైల్వే మంత్రిత్వ శాఖ, రోడ్డు, రవాణా, రహదారుల మంత్రిత్వ శాఖ కలిసి సమన్వయంతో పథకాన్ని అమలు చేస్తున్నాయి. పథకం అమలుకు అవసరమైన సాంకేతిక సహాయాన్ని భాస్కరాచార్య నేషనల్ ఇన్స్టిట్యూట్ ఫర్ స్పేస్ అప్లికేషన్ అండ్ జియో-ఇన్ఫర్మేటిక్స్  అందిస్తోంది. . మహాత్మా గాంధీ గ్రామీణ ఉపాధి హామీ పథకం ,15వ ఆర్థిక సంఘం విడుదల చేసిన గ్రాంట్లు, వాటర్షెడ్ డెవలప్మెంట్ కాంపోనెంట్ వంటి పీఎం కెఎస్ వైసబ్ స్కీమ్లు, రాష్ట్రాల స్వంత పథకాలతో పాటు హర్ ఖేత్ కో పానీ వంటి వివిధ పథకాలను తిరిగి కేంద్రీకరించడం ద్వారా మిషన్ అమృత్ సరోవర్ పథకం రాష్ట్రాలు, జిల్లాలలో అమలు జరుగుతోంది. పథకం అమలులో ప్రజలు, ప్రభుత్వేతర సంస్థల సహకారాన్ని తీసుకుంటున్నారు.
రసాయనాలు, ఎరువుల మంత్రిత్వ శాఖ
విశ్వమహమ్మారిని అంతమొందించే చర్యల్లో నిమగ్నమైన ప్రభుత్వం; ప్లాస్టిక్ పరిశ్రమను కాపాడడానికి అన్ని ప్రయత్నాలు చేస్తాం: శ్రీ మాండవీయ
ప్లాస్టిక్ పరిశ్రమపై కోవిడ్-19 ప్రభావం, ముందుకు వెళ్లే పరిష్కార మార్గాలపై వెబినార్ ఉద్దేశించి
ప్రసంగించిన శ్రీ మాండవీయ
కోవిడ్-19 ప్రభావం నుండి ప్లాస్టిక్ పరిశ్రమను రక్షించడానికి ప్రభుత్వం ఎటువంటి చర్యలు చేపట్టడానికైనా సిద్ధంగా ఉందని కేంద్ర రసాయనాలు, ఎరువుల శాఖ సహాయ మంత్రి శ్రీ మన్సుఖ్ మాండవీయ హామీ ఇచ్చారు. ఈ రోజు ఫిక్కీ నిర్వహించిన వెబినార్లో శ్రీ మాండవీయ ప్రసంగించారు. "ప్లాస్టిక్స్ పరిశ్రమ - ముందున్న మార్గంపై కోవిడ్-19 ప్రభావం, చిక్కులు" పై కెమికల్స్ & పెట్రోకెమికల్స్, సిపెట్, ప్లాస్టిండియా ఫౌండేషన్ కలిసి దీనిని నిర్వహించాయి.
ప్రధాన మంత్రి శ్రీ నరేంద్ర మోడీ 5 ట్రిలియన్ డాలర్ల ఆర్ధిక అభివృద్ధి లక్ష్యం, దార్శనికతలో రసాయనాలు, పెట్రోరసాయనాలు కీలక రంగాలని శ్రీ మాండవీయ స్పష్టం చేశారు. ఈ రంగం పారిశ్రామిక అభివృద్ధిలో ఒక ప్రధాన ఆధారమని, కిందనున్న పలు పరిశ్రమలకు నిర్మాణ కారకాలను సమకూర్చే పెద్దన్న పాత్ర పోషిస్తుందని కేంద్ర సహాయ మంత్రి తెలిపారు. ఆత్మ నిర్భర భారత్ అమలును ఈ రంగం సాకారం చేస్తుందని అన్నారు.
భారతీయ ప్లాస్టిక్ పరిశ్రమ ప్రపంచంలో పర్యావరణపరంగా, వినూత్నంగా పోటీకి నిలబడేలా మారాలంటే, “మనం ముందుకు సాగే సవాళ్లను గుర్తించి నిర్వచించాలి. ప్లాస్టిక్ ఇండస్ట్రీ అవసరాల నేపథ్యంలో కీలక పాత్ర పోషిస్తుందన్నది అవగతమే, ఎందుకంటే దాని ఉత్పత్తులు ముందుండే యోధుల ప్రయత్నాలకు మద్దతు ఇస్తున్నాయి. ప్రపంచ ఆరోగ్య సంస్థ  అంచనా ప్రకారం, కోవిడ్ -19 ప్రతిస్పందన కోసం ప్రతి నెలా 89 మిలియన్ మెడికల్ మాస్క్లు, 76 మిలియన్ ఎగ్జామినేషన్ గ్లోవ్స్, 1.6 మిలియన్ గాగుల్స్ అవసరమవుతాయి. కాబట్టి, కరోనావైరస్ రహిత భారతదేశాన్ని నిర్ధారించడానికి పరిశ్రమ సవాలుకు ఎదగవలసిన అవసరాన్ని ఇది సూచిస్తుంది. అంతర్గత అడ్డంకులు లేదా పోటీ అసమతుల్యతలను సృష్టించడం ద్వారా అంతర్గత మార్కెట్ను విచ్ఛిన్నం చేయడానికి మనం ఇష్టపడము, కాని ఒకే దేశం మరియు శక్తిగా కలిసి ఈ పోటీలో నిలుస్తాం ” అని కేంద్ర మంత్రి తెలిపారు.
రసాయనాలు, పెట్రోరసాయనాల శాఖ కార్యదర్శి శ్రీ కుమార్ చతుర్వేది వెబినార్ ను ఉద్దేశించి మాట్లాడుతూ, మహమ్మారి వల్ల ప్లాస్టిక్ పరిశ్రమ నిజమైన శక్తి సామర్ధ్యాలు ఏమిటో వెల్లడయ్యాయని అన్నారు. హజ్మత్ సూట్లు, ఎన్ 95 మాస్క్లు, గ్లోవ్స్, విజర్స్, గాగుల్స్, షూ కవర్లు వంటి డిమాండ్ కారణంగా కోవిడ్ మహమ్మారి సమయంలో దీని ప్రాముఖ్యత చాలా రెట్లు పెరిగింది - ఇవన్నీ పాలీప్రొఫైలిన్ / ప్లాస్టిక్తో తయారవుతాయి అని చెప్పారు.
సంయుక్త కార్యదర్శి  శ్రీ కాశీనాథ్ ఝా, సీపెట్ డైరెక్టర్ జనరల్ ప్రొఫసర్ ఎస్.కె.నాయక్, పలువురు సీనియర్ అధికారులు ఈ సమావేశంలో పాల్గొన్నారు.
ప్రధాన మంత్రి కార్యాలయం
అగ్రగామి నాణ్యత మరియు తక్కువ ఖర్చు లో ఆరోగ్య సంరక్షణ సేవలు అనేవి ఒక స్వాస్థ్య భారతదేశం ఆవిష్కారాని కి తోడ్పడుతున్నాయి: ప్రదాన మంత్రి
కేంద్ర మంత్రి శ్రీ ప్రహ్లాద్ జోశీ చేసిన ఒక ట్వీట్ ను ప్రధాన మంత్రి శ్రీ నరేంద్ర మోదీ ఈ రోజు న శేర్ చేశారు. తక్కువ ఖర్చు లో ఆరోగ్య సంరక్షణ సేవల ను అందించాలని ప్రభుత్వం అమలు పరుస్తున్న కార్యక్రమాలు ప్రసరింపజేస్తున్న ప్రభావాన్ని మంత్రి తన ట్వీట్ లో తెలియజేశారు.
ప్రధాన మంత్రి ఒక ట్వీట్ లో,
‘‘అగ్రగామి నాణ్యత తో పాటు గా తక్కువ ఖర్చు లో ఆరోగ్య సంరక్షణ సేవల ను అందుబాటు లో ఉంచడం కోసం కూడాను మేం సాగిస్తున్న ప్రయాస లు ఒక స్వాస్థ్య భరిత బారతదేశాన్ని ఆవిష్కరించే దిశ లో ఏ విధమైనటువంటి తోడ్పాటు ను ఇస్తున్నాయో మరియు అనేక మంది ప్రజల కు సహాయకారి గా ఉంటున్నాయో తెలియజేసే మరొక ఉదాహరణ ఇది.’’ అని పేర్కొన్నారు.
"ಕೈಗೆಟಕುವ ದರದಲ್ಲಿ ಉತ್ತಮ ಗುಣಮಟ್ಟದ ಆರೋಗ್ಯ ಸೇವೆಯನ್ನು ಜನರಿಗೆ ಒದಗಿಸುವ ನಮ್ಮ ಪ್ರಯತ್ನ ಅನೇಕ ಮಂದಿಗೆ ಸಹಾಯ ಮಾಡಿ ಆರೋಗ್ಯಕರ ಭಾರತ ನಿರ್ಮಾಣಕ್ಕೆ ಯಾವ ರೀತಿ ಕೊಡುಗೆ ನೀಡುತ್ತದೆ ಎಂಬುದಕ್ಕೆ ಇದು ಮತ್ತೊಂದು ಉದಾಹರಣೆಯಾಗಿದೆ."
ప్రధాన మంత్రి కార్యాలయం
జులై31న ఉదయం 11 గంటల కు మన్ కీ బాత్ కార్యక్రమం జులై సంచిక ను వినవలసింది గా పౌరుల నుఆహ్వానించిన ప్రధాన మంత్రి
మన్ కీబాత్ జూన్ సంచిక యొక్క చిన్న పుస్తకాన్ని శేర్ చేసిన ప్రధాన మంత్రి
మన్ కీ బాత్  కార్యక్రమం జులై సంచిక ను జులై 31వ తేదీ నాడు ఉదయం 11 గంటల కు వినండంటూ పౌరులందరికి ప్రధాన మంత్రి శ్రీ నరేంద్ర మోదీ ఆహ్వానం పలికారు.
మన్ కీ బాత్  కార్యక్రమం జూన్ సంచిక కు సంబంధించిన ఒక చిన్న పుస్తకాన్ని కూడా ప్రధాన మంత్రి శేర్ చేశారు. ఆ చిన్న పుస్తకం లో అంతరిక్షం లో భారతదేశం వేస్తున్న ఘనమైన ముందంజ లు, క్రీడా రంగం లో సాధించుకొంటున్న కీర్తి, రథ యాత్ర వంటి మరెన్నో ఆసక్తిదాయకమైనటువంటి అంశాలను పొందుపరచడమైంది.
ప్రధాన మంత్రి ఒక ట్వీట్ లో -
‘‘రేపటి రోజు న, అంటే జులై 31వ తేదీ న ఉదయం 11 గంటల కు ప్రసారం అయ్యే ఈ నెల #MannKiBaat  కార్యక్రమాన్ని వినండి అంటూ మీ అందరిని నేను ఆహ్వానిస్తున్నాను.
దీనితో పాటు కిందటి నెల కు చెందిన అంశాల ను వివరించే ఒక చిన్న పుస్తకాన్ని కూడా నేను మీతో శేర్ చేసుకొంటున్నాను. ఆ అంశాల లో అంతరిక్షం లో భారతదేశం యొక్క గొప్పదైన పురోగతి, క్రీడామైదానం లో సాధించుకొంటున్న అద్భుతమైనటువంటి గౌరవం, రథ యాత్ర మొదలైనవి ఉన్నాయి.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
181.89 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 52 లక్షలకు పైగా టీకా డోసులు నిర్వహణ
ఇవాళ 23,087 కి తగ్గిన దేశవ్యాప్త క్రియాశీల కేసుల సంఖ్య; మొత్తం పాజిటివ్ కేసుల్లో ఇది 0.05%
గత 24 గంటల్లో నమోదయిన కొత్త కేసులు 1,778
ప్రస్తుత రికవరీ రేటు 98.75%
వారపు పాజిటివిటీ రేటు 0.36%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 181.89 కోట్ల  డోసులను టీకా కార్యక్రమం అధిగమించింది. 2,14,87,809 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 52 లక్షలకు పైగా  టీకా మొదటి డోసులను వీరికి ఇచ్చారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10403185
|
|
రెండో డోసు
|
|
9992561
|
|
ముందు జాగ్రత్త డోసు
|
|
4379371
|
|
ఫ్రంట్లైన్ సిబ్బంది
|
|
మొదటి డోసు
|
|
18412362
|
|
రెండో డోసు
|
|
17492689
|
|
ముందు జాగ్రత్త డోసు
|
|
6703788
|
|
12-14 ఏళ్ల వారు
|
|
మొదటి డోసు
|
|
5210775
|
|
15-18 ఏళ్ల వారు
|
|
మొదటి డోసు
|
|
56396784
|
|
రెండో డోసు
|
|
36118886
|
|
18-44 ఏళ్ల వారు
|
|
మొదటి డోసు
|
|
553950209
|
|
రెండో డోసు
|
|
460840292
|
|
45-59 ఏళ్ల వారు
|
|
మొదటి డోసు
|
|
202637680
|
|
రెండో డోసు
|
|
184111064
|
|
60 ఏళ్లు పైబడినవారు
|
|
మొదటి డోసు
|
|
126660199
|
|
రెండో డోసు
|
|
114677771
|
|
ముందు జాగ్రత్త డోసు
|
|
10927618
|
|
ముందు జాగ్రత్త డోసులు
|
|
2,20,10,777
|
|
మొత్తం డోసులు
|
|
1,81,89,15,234
దేశవ్యాప్త క్రియాశీల కేసుల సంఖ్య క్రమంగా తగ్గుతూ వస్తోంది. ఇవాళ 23,087 కి కేసులు తగ్గాయి. మొత్తం పాజిటివ్ కేసుల్లో ఇది 0.05 శాతం.
భారతదేశ రికవరీ రేటు 98.75 శాతానికి చేరింది. గత 24 గంటల్లో 2,542 మంది రోగులు కోలుకున్నారు. దీంతో, కోలుకున్న రోగుల సంఖ్య  4,24,73,057 కి పెరిగింది.
గత 24 గంటల్లో 1,778 కొత్త కేసులు నమోదయ్యయాయి.
గత 24 గంటల్లో మొత్తం 6,77,218 పరీక్షలు చేశారు. దేశవ్యాప్తంగా ఇప్పటివరకు 78.42 కోట్లకు పైగా  పరీక్షలు నిర్వహించారు.
వారపు, రోజువారీ పాజిటివ్ రేట్లలో తగ్గుదల కొనసాగుతోంది. వారపు పాజిటివిటీ రేటు 0.36 శాతం వద్ద, రోజువారీ పాజిటివిటీ రేటు 0.26 శాతం వద్ద ఉంది.
రక్షణ మంత్రిత్వ శాఖ
భారత సైన్యంలో మహిళల సంఖ్య
భారత సైన్యంలో, వైద్య & వైద్యేతర విభాగాల్లో ఉన్న మహిళల సంఖ్య ఇది:
- 01 జులై 2023 నాటికి భారత సైన్యంలోని వైద్య విభాగంలో మొత్తం మహిళల సంఖ్య:
- ఆర్మీ మెడికల్ కార్ప్స్  - 1,212
- ఆర్మీ డెంటల్ కార్ప్స్  - 168
- మిలిటరీ నర్సింగ్ సర్వీస్  - 3,841
- 01 జనవరి 2023 నాటికి భారత సైన్యంలో  మొత్తం మహిళా అధికారుల సంఖ్య 1,733
భారత సైన్యంలో మహిళల సంఖ్యను పెంచడానికి తీసుకొచ్చిన ప్రధాన కార్యక్రమాలు:
- పుణెలోని నేషనల్ డిఫెన్స్ అకాడమీలో మహిళా సైనిక అభ్యర్థుల కోసం సంవత్సరానికి 20 ఖాళీలు కేటాయిస్తున్నారు. 2022 జులై నుంచి ఇది అమలులోకి వచ్చింది.
- షార్ట్ సర్వీస్ కమిషన్, మహిళల కోసం 90 ఖాళీలు కేటాయించింది. వీటిలో 10 అదనపు ఖాళీలు 2023 జూన్ నుంచి అందుబాటులోకి వచ్చాయి.
- మహిళా అధికారులను ఈ కింది విభాగాల్లోకి తీసుకోవడానికి 2023 మార్చి నుంచి ఆమోదం లభించింది:
- సాయుధ విభాగాలు
- రీమౌంట్ అండ్ వెటర్నరీ కార్ప్స్
- సైన్యంలో పైలట్లుగా మహిళా అధికారులను 2021 జూన్ నుంచి అనుమతిస్తున్నారు
- భారత సైన్యంలోని మిలిటరీ పోలీస్ కార్ప్స్లో ఇతర ర్యాంకులుగా మహిళల నమోదు 2019 నుంచి ప్రారంభమైంది
రక్షణ శాఖ సహాయ మంత్రి శ్రీ అజయ్ భట్ ఈ రోజు రాజ్యసభలో లిఖితపూర్వక సమాధానం రూపంలో ఈ సమాచారం అందించారు.
రహదారి రవాణా, హైవేల మంత్రిత్వ శాఖ
ఎన్ఐటీ మణిపూర్తో ఎన్.హెచ్.ఐ.డి.సి.ఎల్ అవగాహన ఒప్పందం
భారత ప్రభుత్వ రోడ్డు రవాణా & రహదారుల మంత్రిత్వ శాఖ అధ్వర్యంలోని ప్రభుత్వ రంగ సంస్థ ‘జాతీయ రహదారులు & మౌలిక వసతుల అభివృద్ధి కార్పొరేషన్ లిమిటెడ్’ .. తీవ్రమైన వాతావరణ పరిస్థితులను ఎదుర్కొంటున్న హైవేల నిర్మాణంలో ఎదురయ్యే సవాళ్లకు ఆచరణాత్మక పరిష్కారాలను కనుగొనడానికి వినూత్న సాంకేతికతలను కోరుకుంటోంది, వాటిని ప్రోత్సహిస్తోంది. ఆ ప్రక్రియలో భాగంగా ప్రస్తుత సంవత్సరం 2022-23లో ఎన్.హెచ్.ఐ.డి.సి.ఎల్, ఐఐటీ రూర్కీ, ఐఐటీ కాన్పూర్, సీఎస్ఐఆర్-సీఆర్ఆర్ఐ, ఎన్.ఎస్.డి.సి, ఐఐటీ పట్నా, ఎన్ఐటీ శ్రీనగర్, ఎన్ఐటీ అగర్తల, ఎన్ఐటీ సిల్చార్, ఎన్ఐటీ ఉత్తరాఖండ్, ఎన్ఐటీ నాగాలాండ్ ఎన్ఐటీ సిక్కిం, ఐఐటీ ఖరగ్పుర్ వంటి ప్రతిష్టాత్మక సంస్థలతో అవగాహన ఒప్పందం కుదుర్చుకుంది. ఐఐటీమండి మరియు ఎన్ఐటీ జోట్, అరుణాచల్ ప్రదేశ్ సంస్థలతో అవగాహాన ఒప్పందాన్ని కుదుర్చుకుంది. గతంలో ఎన్.హెచ్.ఐ.డి.సి.ఎల్ ఐఐటీ బాంబే & ఐఐటీ గౌహతితో అవగాహన ఒప్పందాలపై సంతకం చేసింది. ఇలాంటి అవగాహన ఒప్పందాలకు కుదుర్చుకునేందుకు గాను ఇతర ఐఐటీలు, ఎన్ఐటీలతో తదుపరి చర్చలు జరుపుతోంది. 14 డిసెంబర్ 2022న వీడియో కాన్ఫరెన్స్ ద్వారా ఎన్ఐటీ మణిపూర్తో తాజా అవగాహన ఒప్పందం కుదుర్చుకున్నారు. ఈ ఒప్పందంపై ఎన్ఐటీ మణిపూర్ డైరెక్టర్ ప్రొ. గౌతమ్ సూత్రధార్, ఎన్.హెచ్.ఐ.డి.సి.ఎల్ మేనేజింగ్ డైరెక్టర్ చంచల్ కుమార్ సంతకాలు చేశారు.
ప్రధాన మంత్రి కార్యాలయం
ఎన్ హెచ్-334బి లో భాగం గా 40.2 కి.మీ. భాగాన్ని నిర్మించడంలో దీర్ఘకాలం పాటు మన్నిక ను కలిగివుండేటటువంటి సామగ్రి ని ఉపయోగించడాన్నిప్రశంసించిన ప్రధాన మంత్రి
ఎన్ హెచ్-334బి లో 40.2 కిలో మీటర్ ల మేర రహదారి ని నిర్మించడం కోసం ప్లాస్టిక్ వ్యర్థాలు మరియు ఫ్లయ్ ఏశ్ వంటి దీర్ఘకాలం పాటు మన్నిక కలిగివుండేటటువంటి సామగ్రి ని ఉపయోగించడాని కి ప్రాధాన్యాన్ని ఇవ్వడాన్ని ప్రధాన మంత్రి శ్రీ నరేంద్ర మోదీ ప్రశంసించారు. ఇలా చేయడం వల్ల ఖర్చు తక్కువ కావడం తో పాటుగా పర్యావరణ అనుకూల ప్రయోజనాలు కూడా సిద్ధిస్తాయి. ఈ రహదారి భాగం యుపి-హరియాణా సరిహద్దు సమీపం లో బాగ్ పత్ వద్ద మొదలై, హరియాణా లోని రోహ్ నా వద్ద ముగుస్తున్నది.
కేంద్ర మంత్రి శ్రీ నితిన్ గడ్ కరీ ట్వీట్ కు శ్రీ నరేంద్ర మోదీ సమాధానాన్ని ఇస్తూ,
‘‘సతత అభివృద్ధి మరియు వృద్ధి చెందిన కనెక్టివిటీ ల పరిపూర్ణమైనటువంటి కలయిక. దీని ద్వారా ఆర్థిక వృద్ధి కి ప్రోత్సాహం లభిస్తుంది.’’ అని ఒక ట్వీట్ లో పేర్కొన్నారు.